Diari Oficial de la Generalitat Valenciana


Sumari del DOGV 1262, del 12-03-1990 (1990/816785)

ORDRE de 23 de febrer de 1990, de la Conselleria d'Agricultura i Pesca, per la qual es fixen els períodes hàbils i les normes generals relacionades amb la pesca a les aigües continentals de la Comunitat Valenciana durant la temporada 1990-91.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/02/23/(1)/dof/vci/html**

### Dades del document

Número de DOGV
:   1262

Data del DOGV
:   12-03-1990

Secció del DOGV
:   DISPOSICIONS GENERALS

Número del document
:   1990/816785


Data del document
:   23-02-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 23 de febrer de 1990, de la Conselleria d'Agricultura i Pesca, per la qual es fixen els períodes hàbils i les normes generals relacionades amb la pesca en aigües continentals de la Comunitat Valenciana, durant la temporada 90-91.  
Segons que disposen la Llei de Pesca Fluvial, del 20 de febrer de 1942, i el Reglament del 6 d'abril de 1943, i l'art. 33.2 de la Llei 4/1989, del 27 de mare, de Conservació dels Espais Naturals de la Flora i la Fauna Silvestres, es fixen períodes hàbils de pesca i normes generals d'aplicació en la pesca, a les aigües continentals de la Comunitat Valenciana.  
Per tot açò, a proposta de la Direcció General de Política Forestal i Pesquera, fent ús de les facultats que tinc atribuïdes,  
ORDENE:  
Article primer. Espècies.  
Les espècies de peixos, la pesca de les quals és permesa en aigües continentals de la Comunitat Autònoma Valenciana, són: anguila (Anguilla anguilla), truita (Salmo trutta), truita arc iris (Salmo gairdnieri), lluç de riu (Essox lucius), barb (Barbus sp.), carpa (Cyprinus carpio), peix roig (Carassius auratus), tenca (Tinca tinca), madrilla (Chondrostoma toxostoma), bagra (Lenciscus cephalus), llobarro (Dicentrarchus labrax), llobarro negre (Micropterus salmoides) i els mújols: llisa, llisa galti-roja, llisa de cap xiquet i llisa cabuda (llises o mújols inclosos en les espècies Chelon labrosus, Liza aurata, Liza saliens i Mugil cephalus).  
Les talles mínimes per a aquestes espècies es relacionen en l'annex I, sense perjudici de les reglamentacions vigents a cada vedat. Els exemplars detalla igual o inferior hauran de ser tornats a l'aigua.  
Article segon. Xarxes i esquers.  
1. Xarxes. L'ús de xarxes és prohibit i només és autoritzable, amb caràcter excepcional, segons que preveu la Llei 4/1989, de Conservació dels Espais Naturals i de la Flora i la Fauna Silvestres, i la normativa que la desplega.  
2. Esquers. Es prohibida la utilització dels tipus d'esquers següents: peixos vius, ous de peix, pastes o massilles aromatitzades i cucs de carn (asticot), així com esquerar les aigües abans o durant la pesca.  
Article tercer. Vedats de pesca.  
Amb l?objecte de protegir i fomentar la fauna ictiològica, durant aquesta temporada s'estableixen els vedats de pesca que s'especifiquen en l'annex II. En ells és totalment prohibida la captura de qualsevol espècie.  
Article quart. Vedats.  
La relació de vedats de pesca s'indica en l'annex III. Per a practicar la pesca en aquests trams cal un permís especial, personal i intransferible. Les condicions específiques a què se subjecta la pesca en aquests vedats seran establertes per les Direccions Territorials corresponents.  
Article cinquè. Aigües en règim especial.  
Es consideren dos tipus d'aigües en règim especial que es relacionen en l'annex IV, sota els epígrafs A) i B).  
Són masses en règim especial A) aquelles compreses dins els trams habitats per la truita, en les quals és autoritzada la pesca de les espècies piscícoles incloses en l'article 1r. d'aquesta ordre, durant tot l'any. Es podrà utilitzar qualsevol tipus d'esquer permès per la legislació vigent, tret dels ja indicats en l'article 2.2 d'aquesta ordre.  
Són masses en règim especial B) aquelles compreses dins els trams habitats per la truita, en les quals és autoritzada la pesca de les espècies incloses en l'article 1r. d'aquesta ordre, tret de la truita, durant tot l'any. En aquestes zones, per a la pesca de la truita, regirà l'època de veda establerta en l'article 6è. d'aquesta ordre i durant aquest període, només serà autoritzat l?ús d'esquers d'ous de peix i de fruita del temps.  
Article sisè. Pesca de la truita.  
6.1. El període hàbil per a aquesta temporada abarcarà des del 3r. diumenge de març al 31 d'agost.  
6.2. Conformement a l'article 18 de la Llei de Pesca Fluvial vigent, es consideren aigües habitades per la truita les relacionades en l'annex V. En elles regirà per a totes les espècies el període hàbil determinat per a la truita, sense perjudici del que disposa l'article 5è. d'aquesta ordre.  
6.3. El nombre màxim de captures, per pescador i dia, serà de 10 exemplars de truita, de les quals 5, com a màxim, seran de truita comuna, sense perjudici de les reglamentacions vigents a cada vedat.  
6.4. Procediment de pesca i esquers. A més de les xarxes i de la resta de procediments prohibits per la Llei de Pesca Fluvial vigent i pel Reial Decret 1095/1989, és prohibit, a totes les aigües habitades per la truita, l?ús de tots els esquers, tret dels següents: cullereta, mosca, cuc, mosquit, draga, dragueta; sense perjudici del que disposa l'article 5é. d'aquesta ordre i en la reglamentació específica de cada vedat. A més, al riu Ebron, només es autoritzat l?ús de cullereta i mosca.  
Al vedat de Beniarrés -riu Serpis- indicat en l'annex III, durant l'època hàbil per a la truita, definida en l'article 6.1, la pesca d'aquesta espècie es realitzarà exclusivament amb cullereta i mosca.  
6.5. Es prohibida la comercialització de truites, tret de les procedents de piscifactoria. En aquest cas, la comercialització d'exemplars morts de les espècies esmentades podrà realitzar-se durant qualsevol època de l'any, sempre que els exemplars vagen marcats o precintats amb una referència indicadora, on conste l'explotació i la data de procedència.  
Article setè.  
La resta d'espècies relacionades en l'article 1r. podran pescar-se amb canya durant tot l'any, tret dels trams declarats, oficialment, habitats per la truita, que es relacionen en l'annex V.  
Article vuitè. Cranc de riu.  
L'única espècie de cranc que es permet de pescar és el cranc americà (Procambarus clarkii), durant tot l'any, sense limitació de grandària ni de nombre d'exemplars. Tret de la pesca professional, només s'autoritza la captura amb salabret.  
Aquesta espècie podrà pescar-se a la zona situada a l?est de la N-340, des de l?entrada a la província de Castelló a l?eixida de la d'Alacant i, a més, al:  
Riu Millars: aigües avall del pont de la carretera de Montanejos a Zucaina i fins a la desembocadura.  
Riu Xúquer: aigües avall de l'antiga presa de Tous fins a la desembocadura.  
Riu Magre: aigües avall de la presa de Forata fins a la desembocadura.  
Article novè. Indemnitzacions.  
A l'efecte d'exigir la indemnització corresponent pels exemplars pescats il·legalment al territori de la Comunitat Valenciana, en l'annex VI es fixa el barem de valoració de les distintes espècies piscícoles.  
Article deu  
Autoritzar les Direccions Territorials de la Conselleria d'Agricultura i Pesca perquè modifiquen els períodes i les zones hàbils de pesca, el nombre de captures, i a establir vedes temporals, com a conseqüència de les condicions biològiques de les masses d'aigua, repoblacions o circumstàncies meteorològiques adverses.  
Article onze. Concursos de pesca.  
Per a la realització de concursos de pesca serà preceptiva l'autorització per les Direccions Territorials de la Conselleria d'Agricultura i Pesca. Es faculta les Direccions Territorials a realitzar modificacions excepcionals de la normativa pel que fa a l?esquer, les talles, els contingents i els dies hàbils establerts en aquesta ordre, amb motiu dels concursos.  
Article dotze  
Les prohibicions i limitacions generals, no recollides en aquesta ordre, es regiran segons que es disposa la Llei de Pesca Fluvial i el Reglament, en la Llei 4/1989 de 27 de març i en el Reial Decret 1095/1989 de 8 de setembre. La pesca de l'angula es regirà per la normativa pròpia.  
DISPOSICIO FINAL:  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
Valencia, 23 de febrer de 1990.  
El Conseller d?agricultura i Pesca,   
LUIS FONT DE MORA MONTESINOS  
ANNEX I  
Talles mínimes  
Anguila 20 cm  
Truita 19 cm  
Lluç de riu 40 cm  
Barbs 18 cm  
Carpa 18 cm  
Tenca 15 cm  
Llobarro 20 cm  
Llobarro negre 21 cm  
Mújols 25 cm  
Altres espècies 8 cm  
ANNEX II  
Vedats de pesca  
- Riu Villahermosa. Des de l'entrada a la província de Castelló fins a l'assut que hi ha al riu, al poble de Villahermosa del Rio.  
- Riu Ebron. Des del pont de la central elèctrica de Castellfabib fins al pont dels Sants, a la carretera nacional Terol-Conca.  
- Riu Vallanca o Boires. Tram al terme municipal de Vallanca, compres entre el pont de la Vega i el pont de l'escorxador; i també des de la central elèctrica d'Ademuz fins a la desembocadura al riu Túria.  
- Riu Reatillo. Des del límit de terme entre Sot de Chera i Chulilla fins a la desembocadura al riu Túria.  
- Riu Fraile. Des del naixement fins a l'assut de Bicorp.  
- Riu Algar. Des del naixement fins a la desembocadura al riu Guadalest.  
ANNEX III  
Vedats de pesca  
Vedats truiters.  
Denominació Riu km.  
1 La Balma Bergantes 10,3  
2 Ludiente Villahermosa 6  
3 Benages-Cedraman Villahermosa 6  
4 Bejís (\*\*) Palància 4  
5 Teresa Palància 4,8  
6 Puente Alta Túria 9  
7 Túria Túria 8,5  
8 Ribarroja Túria 6  
9 La Terrera Cabriel 6  
10 Beniarrés Serpis 8  
(\*) Benages-Cedraman té un tram selectiu i altre (Cedraman) de 2 km., sense mort.  
(\*\*) Bejís és vedat selectiu.  
Vedats de Pesca intensiva  
Denominació Riu Km.  
11 Peñas Negras Villahermosa 4,6  
12 Chulilla Túria 3,2  
Altres vedats:  
Ciprínids, anguila i latres no salmònids.  
Denominació Riu Km.  
13 Carraixet Bco. Carraixet 3,5  
14 Cullera Xúquer y Estany 4,3  
15 Bullent Bullent 7,3  
16 Molinell Molinell 8,4  
ANNEX IV  
Masses d'aigua en règim especial  
Règim A). Es consideren així les aigües quietes dels embassaments següents:  
- Arenós.  
- Benagéber.  
- Loriguilla.  
Règim B). Es consideren així els trams següents:  
- Riu Millars. Des de la presa de Montanejos fins a la confluència amb la desembocadura al riu Villahermosa.  
- Riu Túria. Des del pont de la Palanca fins al pont del Guerreró, tots dos a Torrebaja.  
- Riu Túria: des del pont de Cases Baixes (entrada poliesportiu) fins el límit de la província de Conca.  
- Riu Reatillo. Des de la presa de Buseo fins al primer costat, prop de Sot de Chera.  
- Riu Túria. Aigües avall de la presa del Molinar, a Gestalgar.  
ANNEX V  
Trams habitats per la truita  
- Riu Bergantes. Des del barranc de la Balma al límit amb la província de Terol.  
- Riu Sénia. Des de la capçalera fins al paratge del pont de Malany i totes les aigües que hi aflueixen.  
- Riu Villahermosa. Tot el riu i les aigües que hi aflueixen.  
- Riu Millars. Des que entra a la província de Castelló fins a la resclosa de Vallat.  
- Riu Palància. Des que naix fins a la presa del canal del Palància a Teresa i totes les aigües que hi aflueixen en aquest tram.  
- Riu Túria. Des que entra a la província de València pel Racó d'Ademús fins al pont de Riba-roja de Túria i totes les aigües que hi aflueixen, aigües amunt de l'embassament de Benagéber.  
- Riu Reatillo. Des de l'embassament de Buseo fins a l'afluència al Túria.  
- Riu Cabriel. Des de la presa de l'embassament de Contreras fins que creua la carretera N-322, València-Albacete.  
- Riu Serpis. Des de la resclosa de l'embassament de Beniarrés fins que entra a la província de València.  
També es consideren trams habitats per la truita, els 50 m últims de tots els afluents de les aigües relacionades anteriorment.  
ANNEX VI  
Barem de valoració per a espècies aqüícoles  
Espècies protegides  
- Samaruc 1.000 PTA/exemplar  
- Fartet 1.000 PTA/exemplar  
- Galápagos 5.000 PTA/exemplar  
Altres espècies  
- Cranc autònom 1.000 PTA/exemplar  
- Angula 15.000 PTA/kg  
- Anguila i llobarro americà 300 PTA/exemplar  
- Truita comuna  
 - fins 19 cm 1.000 PTA/exemplar  
 - entre 19 y 39 cm 1.500 PTA/exemplar  
 - més de 30 cm 2.000 PTA/exemplar  
- Truita irisada 750 PTA/exemplar  
- Qualsevol altre espècie piscícola no relacionada anteriorment 200 PTA/exemplar


Còpia Permalink ELI